Gee jou proaktiewe tree om Afrikaans te laat voortleefEugene Marais (Foto: Verskaf) Die sistematiese verdwyning van Afrikaans en die reaksie van belanghebbendes daarop, is ŉ algemene verskynsel op die kulturele speelveld. Heel tereg, want as die taal nie gebruik word nie, is daar ŉ gevoelige verlies van terminologie wat die taal verarm. Die reaktiewe pogings het eie meriete, maar daar bestaan ook die meriete van ŉ beskeie, maar beduidende proaktiewe poging wat aandag verdien. Die Eugène Marais Stigting is ŉ niewinsgewende organisasie wat in die Paarl tot stand gekom op die terrein van die Paarl First Class Public School in Lawaaimaakstraat (nou Rozenfontein Row), waar Eugène Nielen Marais in 1887 gematrikuleer het. Dit was in die historiese hart van die Paarl. Dit is vandag steeds so en gelukkig is die terrein boonop nog in ŉ goed bewaarde toestand. Dit is die enigste geboue wat in Suid-Afrika behoue gebly het, waar iets gedoen kan word om hierdie merkwaardige Suid-Afrikaner se uitmuntende, multidissiplinêre bydraes te erken en aan te wend as Die Eugène Marais Sentrum vir Innoveer en Leer. Die Eugène Marais Sentrum vir Innoveer en Leer is ŉ private, onderwysgerigte instelling vir voortdurende leer met die doel om ruimte te skep vir innovering. Innovering word gesien as die verkenning en skepping van nuwe idees in ŉ bepaalde belangstellingsveld en om deur verbeelding en doelgerigte toewyding die nuwe idees bruikbaar te maak (mensgerigte innovering). “Ons het Eugène N. Marais se outentieke bydraes tematies in 41 temas georden. Dan vertolk ons sy werk as dié van ŉ vrye denker wat die gawe besit om innoverend te dink en aan hierdie multidissiplinêre temas praktiese gestalte te gee,” verduidelik Niël du Toit, voorsitter van die stigting. “Die 41 temas open die indrukwekkende aard van sy bydraes. Kyk mens na die vlak waarop hy gepresteer het en die hipoteses wat hy geformuleer het, maak dit van hom ŉ hoogs uitsonderlike Suid-Afrikaner wat vandag steeds internasionale erkenning geniet. “Ons taak is om die temas te hervertolk en in ’n openbare forum aan te bied om ruimte vir innovering te skep deur die sentrum as fasiliteringsentrum te gebruik.” Du Toit wil hê dat die Eugène Marais Stigting binne die raamwerke van hervertolking en kommunikasie doelgerig, doeltreffend en met integriteit funksioneer. “Hervertolking veronderstel kontinuïteit met die verlede, maar dan in ’n openheid na die toekoms. Dit impliseer trou aan die oorspronklike, maar juis daarom ook innoverende kommunikasie wat met skeppende verbeeldingskrag tot omvorming en hervorming in staat stel. As ons na Marais as joernalis kyk en aktuele sake as ŉ addisionele tema byvoeg, verkry die stigting ŉ betekenisvolle missie.” Die Eugène Marais Stigting wil die terrein red en bewaar. (Foto: Verskaf) Sedert sy registrasie in 2012, het die Eugène Marais Stigting verskeie programme rondom die temas in die Paarl en Pretoria aangebied. Belanghebbendes in die Waterberg en Pretoria steun die gedagte om die Lawaaimaakstraat-terrein te verkry en funksioneel in te rig as die Eugène Marais Sentrum vir Innoveer en Leer. Gedurende 2021 vier ons die 150-jarige herdenking van Eugène N. Marais se geboorte (1871–1936). Daar is besluit om vir die herdenking twee inisiatiewe van stapel te stuur: “Ons moet nou poog om ons Paarl-adres te vestig as die Eugène Marais Sentrum vir Innoveer en Leer waarop en waarvandaan programme na ons driehoekvennote in Pretoria en Waterberg aangebied kan word,” het Du Toit bygevoeg. Eugène N. Marais was bekend daarvoor dat hy sy epogmakende temas in Afrikaans geskryf het. Vir die Eugène Marais Sentrum vir Innoveer en Leer in die Paarl, is daar twee besondere doelwitte wat verband hou met die gebruik van Afrikaans op hoër denkvlakke: Toetsprojekte oor bogenoemde is bevredigend afgehandel met individue en institusionele belanghebbendes. Met die nodige finansiële ondersteuning kan dit praktyk word. Gee nou een proaktiewe tree en maak ŉ skenking aan die Eugène Marais Stigting. Stuur ŉ e-pos aan Niël du Toit by [email protected] vir meer inligting hieroor.